CELEX: 32020D0960
Language: lv
Date: 2020-06-29 00:00:00
Title: Padomes Lēmums (Euratom) 2020/960 (2020. gada 29. jūnijs) par to, lai pieņemtu Petenas augstplūsmas kodolreaktora 2020.–2023. gada pētniecības papildprogrammu, ko Eiropas Atomenerģijas kopienas vajadzībām īstenos Kopīgais pētniecības centrs

3.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 211/14
               
            
         PADOMES LĒMUMS (Euratom) 2020/960
         (2020. gada 29. jūnijs)
         par to, lai pieņemtu Petenas augstplūsmas kodolreaktora 2020.–2023. gada pētniecības papildprogrammu, ko Eiropas Atomenerģijas kopienas vajadzībām īstenos Kopīgais pētniecības centrs
         EIROPAS SAVIENĪBAS PADOME,
         ņemot vērā Eiropas Atomenerģijas kopienas dibināšanas līgumu un jo īpaši tā 7. pantu,
         ņemot vērā Eiropas Komisijas priekšlikumu,
         pēc apspriešanās ar Zinātnes un tehnikas komiteju,
         tā kā:
         
                     (1)
                  
                  
                     Augstplūsmas kodolreaktors Petenā (“HFR”) ir bijis nozīmīgs resurss Kopienas pētījumiem materiālu zinātnēs un izmēģinājumos, kodolmedicīnā un kodolreaktoru drošumā.
                  
               
                     (2)
                  
                  
                     
                        HFR ekspluatācija ir tikusi atbalstīta ar virkni pētniecības papildprogrammu. Pēdējā pētniecības papildprogramma, kas ar Padomes Lēmumu (Euratom) 2017/956 (1) bija izveidota uz četriem gadiem, beidzās 2019. gada 31. decembrī.
                  
               
                     (3)
                  
                  
                     Ņemot vērā to, ka HFR kā neaizstājama infrastruktūra joprojām ir svarīgs Kopienas pētījumiem tādās jomās kā kodolreaktoru drošuma uzlabošana, veselība (tostarp medicīnisko izotopu izstrāde medicīnas pētniecībai), kodolsintēze, fundamentālie pētījumi, apmācība un atkritumu apsaimniekošana (ieskaitot iespēju pētīt kodoldegvielu drošuma īpašības Eiropas interešu reaktoru sistēmās), tā ekspluatāciju būtu jāturpina atbalstīt ar pētniecības papildprogrammu līdz 2023. gada beigām.
                  
               
                     (4)
                  
                  
                     Sakarā ar to īpašo interesi par HFR apstarošanas jaudām NRG – Nuclear Research and consultancy Group V.O.F. (“NRG”) un Commissariat à l’énergie atomique et aux énergies alternatives (“CEA”) kā, attiecīgi, Nīderlandes un Francijas īstenošanas pārstāvji ir piekrituši finansēt visu HFR pētniecības papildprogrammu 2020.–2023. gadam ar piešķirto ieņēmumu veida iemaksām Savienības vispārējā budžetā.
                  
               
                     (5)
                  
                  
                     Ar šīm iemaksām būtu jāfinansē HFR ekspluatācija, lai atbalstītu pētījumu programmu un regulāru HFR ekspluatāciju un tehnisko apkopi. Operatora NRG oficiālam paziņojumam Nīderlandes regulatīvajai iestādei par galīgu slēgšanu, kas izdarīts pirms droša saglabāšanas stāvokļa izziņošanas, būtu jāaptur atlikušie veicamie maksājumi un Komisijas veiktie līdzekļu pieprasījumi.
                  
               
                     (6)
                  
                  
                     Lai nodrošinātu pētniecības papildprogrammu darbības nepārtrauktību un HFR 2020.–2023. gada pētniecības papildprogrammas raitu darbību, šis lēmums būtu jāpiemēro no 2020. gada 1. janvāra. Ar daļu no HFR 2020.–2023. gada pētniecības papildprogrammai paredzētajām iemaksām būtu jāatļauj segt izdevumus, kas radušies 2020. gada laikā.
                  
               
                     (7)
                  
                  
                     Kopīgā pētniecības centra valde ir sniegusi iepriekšēju atzinumu (2)
                        , ievērojot Komisijas Lēmuma 96/282/Euratom (3) 4. panta 2. punktu,
                  
               IR PIEŅĒMUSI ŠO LĒMUMU.
         
            1. pants
            Pētniecības papildprogrammu par augstplūsmas kodolreaktora Petenā (“HFR”) ekspluatāciju (“programma”), kuras mērķi ir izklāstīti I pielikumā, pieņem uz četriem gadiem no 2020. gada 1. janvāra.
         
         
            2. pants
            Programmas īstenošanas izmaksas, kas aplēstas 27 854 000 EUR apmēra, pilnībā sedz ar Nīderlandes un Francijas iemaksām no, attiecīgi, NRG un CEA. Šīs summas sadalījums ir dots II pielikumā. Šīs iemaksas uzskata par piešķirtajiem ieņēmumiem saskaņā ar Eiropas Parlamenta un Padomes Regulas (EK, Euratom) 2018/1046 (4) 21. panta 2. punkta a) apakšpunkta i) punktu.
         
         
            3. pants
            
               1.   Par programmas pārvaldību atbild Komisija. Šim nolūkam tā izmanto Kopīgā pētniecības centra pakalpojumus.
            
            
               2.   Par programmas īstenošanu Komisija pastāvīgi informē Kopīgā pētniecības centra valdi.
            
         
         
            4. pants
            Ja NRG pirms droša saglabāšanas stāvokļa izziņošanas Nīderlandes regulatīvajai iestādei oficiāli paziņo par HFR galīgu slēgšanu, tiek apturēti Nīderlandes un Francijas pienākumi veikt turpmākus maksājumus no, attiecīgi, NRG un CEA, kā arī līdzekļu pieprasījumi, ko Komisija veic saskaņā ar šo lēmumu.
         
         
            5. pants
            Pēc programmas beigām Komisija Eiropas Parlamentam un Padomei iesniedz gala ziņojumu par šā lēmuma īstenošanu.
         
         
            6. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
            To piemēro no 2020. gada 1. janvāra.
         
         
            7. pants
            Šis lēmums ir adresēts dalībvalstīm.
         
         
            Briselē, 2020. gada 29. jūnijā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (1)  Padomes Lēmums (Euratom) 2017/956 (2017. gada 29. maijs) par to, lai pieņemtu augstplūsmas kodolreaktora 2016.–2019. gada papildu pētniecības programmu, ko Eiropas Atomenerģijas kopienas vajadzībām īstenos Kopīgais pētniecības centrs (OV L 144, 7.6.2017., 23. lpp.).
         
            (2)  2019. gada 18. decembra atzinums.
         
            (3)  Komisijas Lēmums 96/282/Euratom (1996. gada 10. aprīlis) par Kopīgā pētniecības centra reorganizāciju (OV L 107, 30.4.1996., 12. lpp.).
         
            (4)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).
      
      
         
            I PIELIKUMS
            ZINĀTNISKIE UN TEHNISKIE MĒRĶI
            Programmas galvenie mērķi ir šādi:
            
                        1)
                     
                     
                        nodrošināt drošu un uzticamu HFR ekspluatāciju, lai garantētu neitronu plūsmas pieejamību eksperimentu vajadzībām;
                     
                  
                        2)
                     
                     
                        nodrošināt, ka pētniecības institūti var efektīvi izmantot HFR plašā pētniecības laukā: kodolreaktoru drošības uzlabošana, veselība (tostarp medicīnisko izotopu izstrāde), kodolsintēze, fundamentālie pētījumi un apmācība un atkritumu apsaimniekošana (tostarp iespēja pētīt Eiropas interešu reaktoru sistēmu kodoldegvielu drošuma jautājumus).
                     
                  
      
      
         
            II PIELIKUMS
            IEMAKSU SADALĪJUMS
            Iemaksas programmā izdara Nīderlande un Francija.
            Iemaksu sadalījums ir šāds:
            Nīderlande: 26 654 000 EUR;
            Francija: 1 200 000 EUR;
            Kopā: 27 854 000 EUR.
            Minētās iemaksas izdara Savienības vispārējā budžetā un piešķir šai programmai. Ar daļu no šai papildprogrammai paredzētajām iemaksām var segt arī izdevumus par HFR ekspluatāciju 2020. gadā saskaņā ar darba programmu, par ko jāvienojas iemaksu sniedzējām dalībvalstīm un Komisijai.
            Minētās iemaksas ir nemainīgi noteiktas un nav pārskatāmas attiecībā uz izmaiņām, kas saistītas ar darbības, tehniskās apkopes un ekspluatācijas izbeigšanas izmaksām.